## Aceri uskumatult õhukesel mängimiseks mõeldud sülearvutil Predator Triton 700 on uusim NVIDIA GeForce GTX 1080 graafikaprotsessor

Täiustatud soojustehnoloogiad tagavad mugava kaasaskantava seadme kompromissitu jõudluse

**TAIPEI, TAIWAN (30. mai 2017).** Kauaoodatud üliõhuke mängimiseks mõeldud sülearvuti Predator Triton 700 seisab Aceri Computex Taipei esitlusel tähelepanu keskpunktis, uhkeldades oma saleda kujunduse, uusimate graafika- ja tavaprotsessorite ning tipptasemel soojustehnoloogiaga.

Predator Triton 700 südameks on uusim suure jõudlusega NVIDIA® GeForce® GTX 1080 (ülekiirendamist võimaldav) graafikaprotsessor ja standardpingega 7. põlvkonna Intel® Core™-i protsessorid, mis on mahutatud 18,9 mm (0,74 tolli) paksusse alumiiniumkorpusesse. Lisaks suurendavad Aceri tipptasemel [AeroBlade™ metallist 3D](http://go.acer.com/?id=84775)-ventilaatorid õhu juurdepääsu 35%[[1]](#endnote-1), kuid võtavad seadmes vähem ruumi. Kaks RAID 0 konfiguratsiooniga NVMe PCIe SSD-ketast[[2]](#endnote-2) ja kuni 32 GB DDR4 2400 MHz mälu tagavad süsteemi tippjõudlusega töö.

Tõeliselt kaasahaarava mänguelamuse saamiseks pakub virtuaalreaalsusseadmete kasutamist võimaldav Predator Triton 700 15,6-tollisel täis-HD IPS-ekraanil säravat ja elavat pilti. NVIDIA® G-SYNC™-i tagab ülisujuva mänguelamuse. Dolby Atoms®-i ringheli ja Acer TrueHarmony™ tagavad kaasahaarava, selge ja rikkaliku akustikaga heli; Skype‘i ärirakenduse sert tagab selged ja katkestusteta vestlused.

Sülearvuti võimsate funktsioonide hulka kuuluvad võrgutehnoloogia Killer DoubleShot™ Pro ja Thunderbolt™ 3 ühendus, mis pakub kiirust kuni 40 Gbit/s ning toetab kaht 4K-videoväljundit. Mudelil Predator Triton 700 on ka kaks USB 3.0 liidest (võimaldades väljalülitatud olekus laadimist USB-ühenduse kaudu), üks USB 2.0 liides, HDMI 2.0 liides, üks DisplayPort-konnektor ning kaabelühenduse loomiseks gigabitine Etherneti-liides. Võrguühendust pakub tehnoloogia Killer DoubleShot™ Pro, mis tuvastab kiireima võrguühenduse (Ethernet või traadita side) ning saadab kogu prioriteetse liikluse selle liidese kaudu, aga tavaliikluse teise liidese kaudu.

Üliõhukeste mängimiseks mõeldud sülearvutite sarja uusimal liikmel Predator Triton 700 on tagasihoidlik minimalistliku disainiga must korpus ning selged jooned ja lõigatud esinurgad. Klaviatuuri kohal asuv suur Corning® Gorilla® klaasplaat on kui aken sülearvuti jahutussüsteemi, paljastades AeroBlade™ 3D-ventilaatori ja viis soojustoru, toimides samal ajal ka täppispuuteplaadina.

Loomulikult poleks mängimiseks mõeldud sülearvuti täielik ilma mehaanilise klaviatuurita, millel tippimine on mugav ning reageerimisaeg täpne ja kiire. Klahvid on RGB-taustvalgustusega ning neid on võimalik üksikult programmeerida.

Tarkvara PredatorSense kaudu saavad mängurid juhtida ja kohandada seadme Predator Triton 700 olulisi andmeid (sh valgustus, kiirklahvid, ventilaatori reguleerimine ja süsteemi üldine jälgimine) ühe keskse liidese kaudu.

**Hinnad ja saadavus**

Mängimiseks mõeldud sülearvuti Predator Triton 700 tehakse Põhja-Ameerikas kättesaadavaks augustis hinnaga alates 2999 $ ja EMEA piirkonnas augustis hinnaga alates 3399 €.

Täpsed tehnilised andmed, hinnad ja saadavus on regiooniti erinevad. Kui soovite lisateavet selle kohta, missugune on pakutavate toodete kättesaadavus, tehnilised andmed ja hinnad eri turgudel, pöörduge oma lähima Aceri kontori poole veebisaidil [www.acer.com](http://www.acer.com/).

**Teave Aceri kohta**

Acer asutati 1976. aastal ja praegu on see üks maailma suurematest IKT-ettevõtetest, millel on esindused enam kui 160 riigis. Acer on pööranud oma pilgu tulevikku ning võtnud eesmärgiks luua maailm, kus riistvara, tarkvara ja teenused on omavahel põimunud, et pakkuda uusi võimalusi nii tarbijatele kui ka ettevõtetele. Aceri 7000 ja enam töötajat on pühendunud selliste toodete ja lahenduste uurimisele, väljatöötamisele, turundamisele, müügile ja toetamisele, mille abil kõrvaldada barjäärid inimeste ja tehnoloogia vahel (alates teenustele suunatud tehnoloogiatest kuni asjade Interneti ning mängimise ja virtuaalreaalsuseni). Lisateabe saamiseks külastage veebisaiti [www.acer.com](http://www.acer.com).

© 2017 Acer Inc. Kõik õigused on reserveeritud. Acer ja Aceri logo on ettevõtte Acer Inc. registreeritud kaubamärgid. Muud kaubamärgid, registreeritud kaubamärgid ja/või teenusemärgid, kas viidatud või muul viisil esitatud, kuuluvad nende vastavatele omanikele. Kõiki pakkumisi võidakse ette teatamata või mingite kohustusteta muuta ja kõik pakkumised ei pruugi olla kõigi müügikanalite kaudu saadaval. Loetletud hinnad on tootja soovituslikud jaemüügihinnad ja need võivad regiooniti erineda. Lisandub käibemaks.

1. Tulemuste mõõtmiseks on kasutatud CFM-i sünteetilist mudeldust. Tegelik jõudlus võib olenevalt mudelist erineda. [↑](#endnote-ref-1)
2. Tehnilised andmed võivad olenevalt mudelist ja regioonist erineda. [↑](#endnote-ref-2)